紅酒雜飲 Sangria 0.5L/MOP78, 1L/MOP148澳門好多葡國餐廳都無免費開水供應，依間都無例外，所以索性先嚟半公升Sangria。我都係第一次飲依種葡式雞尾酒，本身小弟同太太都唔係好酒之人，可以飲，但唔多，而半公升大概倒到5-6杯，所以今晚都叫飲大咗，但因為隻酒係由紅酒再加啲蘋果、橙嘅果皮果肉，酒味少許濃，味道帶甜，易入口，真係唔錯唔錯，值得一試，所以清晒半公升Sangria無難度。